**Dorinţă**

*Irina Cristina Țenu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi vreau mai mult ca niciodată

Cu viața să mă lupt

Să îi arăt că da

Se poate

Să îți dorești ceva atât de mult

Încât ea să cedeze și să zică:

Bine… treacă de la mine…

Astăzi îți dau ce mi-ai cerut.

Azi vreau mai mult ca niciodată

Ca viața să-nțeleagă

Că eu oricât va trebui

Mă voi lupta cu ea

Chiar dacă ea de multe ori mă va învinge.

Azi vreau mai mult ca niciodată

Ca viața să-și dea seama

Că eu sunt pentru ea

Un adversar redutabil

Și ori de câte ori

Ea mă va doborî..

Eu mă voi ridica

Și voi lupta până ce

Ea va spune:

Stop!

A sosit momentul

Să ne luăm La Revedere….